  Майя Бывальцева Красногорск ёросысь Багыр гуртысь школа-садэз Удмуртилэн тӧроезлэсь ужзэ быдэсъясь Александр Бречалов 2017-тӥ ар пумозь вуттыны куриз. Улосвыл кивалтӥсь журналистъёслы со сярысь вераз 12-тӥ пӧсьтолэзе ёросэ вуылыкуз. Выль юртэз пуктыны 2012-тӥ арын кутскизы, вужез куашкан калэ вуэмын вал ини. Али пиналъёс Красногорск черкогуртэ дышетскыны ветло. Нимысьтыз со понна автобус лэзёно луиз. Гуртысь нылпи садлэн юртэз озьы ик куашкан калын. Озьы ик ворсамын клуб но лыдӟетъюрт. Со муген ик медпунктэз но пытсаны быгатозы. Александр Бречаловлэн верамезъя, выль огъетэз усьтыса, отчы гуртысь вань ворсам ужъюртъёсты интыяны луоз: школаез, нылпи садэз, медпунктэз но лыдӟетъюртэз. Объектлэн оглом дуныз 80 миллион манет котыр. Лэсьтӥськонэз нуись огазеяськонлэн ыстэм муртэз верамъя, огъетэз 2017-тӥ арын шуркынмон пумозь вуттыны малпало, но со понна таяз арын 12 миллион манет кулэ. Кылемзэ коньдонэз 2018-тӥ арын чаклалозы. Тегъёс: Удмуртия нылписад школаос лэсьтськон Красногорск АлександрБречалов  